ཕྱོགས་གཅིག་ནས་རང་རེའི་མེས་པོ་རྣམས་ཀྱིས་བཞག་པའི་ཕྱག་རྒྱུན་དང་རིག་གནས་བང་མཛོད་དེར་རྒྱུད་འཛིན་དང་།དར་སྤེལ་གཏོང་དགོས་ལ།ཕྱོགས་གཞན་ཞིག་ནས་ཡིག་སྒྱུར་གྱི་བྱེད་ཐབས་ལ་བརྟེན་ནས་རྒྱལ་ཁབ་དང་མི་རིགས་གཞན་གྱི་སྔོན་ཐོན་རིག་གནས་ཀྱི་སྙིང་བཅུད་དང་ཕུན་སུམ་ཚོགས་པའི་ཉམས་མྱོང་།ཚན་རིག་ལག་རྩལ་སོགས་ཀྱི་ལེགས་ཆ་བསྡུ་ལེན་གང་ཐུབ་བྱས་ཏེ་རང་མི་རིགས་ཀྱི་རིག་གནས་དང་།དཔལ་འབྱོར།སློབ་གསོ་སོགས་སྔར་ལས་འཕེལ་རྒྱས་དང་དར་རྒྱས་སུ་གཏོང་དགོས།དགོས་པ་དེའི་ཕྱིར་མི་རིགས་གཞན་གང་ལ་རིག་གནས་དང་དཔལ་འབྱོར་སོགས་ཀྱིས་ཕྱུག་པ་མཐོང་ཚེ་མི་རིགས་དེའི་སྐད་ཡིག་དང་རིག་གནས་སོགས་ལ་བྱང་བའི་ལོ་ཙཱ་བ་སྐྱེད་སྲིང་བྱེད་དགོས་སོ།།